	Α′ ΣΥΛΛΟΓΟΣ  ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ
“ΡΗΓΑΣ ΦΕΡΑΙΟΣ”
ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1  , ΠΕΙΡΑΙΑΣ 18533
[image: image1.jpg]


                      e-mail: info@rigasfereospeiraias.gr      http://www.rfp.gr


                                                                                                        ΠΕΙΡΑΙΑΣ 17/09/2026, Α.Π: 102              
ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ
Θέμα: Έκτακτη Γενική Συνέλευση, Τετάρτη 23 Σεπτεμβρίου 18.30, στο 36ο Δημοτικό Σχολείο Πειραιά
Συνάδελφοι- συναδέλφισσες,
Το Διοικητικό Συμβούλιο καλεί τα μέλη του συλλόγου μας σε Έκτακτη Γενική Συνέλευση την Τετάρτη 23 Σεπτεμβρίου, στις 6.30 μ. μ., στο 36ο Δημοτικό Σχολείο Πειραιά.

Τα σχολεία μας ξεκίνησαν -για μια ακόμα χρονιά- με χιλιάδες κενά εκπαιδευτικών, με τα μισά περίπου αιτήματα παράλληλων στηρίξεων χωρίς ανταπόκριση, με μεγάλες ελλείψεις στους συνάδελφους ειδικοτήτων, με το ολοήμερο να υπολειτουργεί, με ανεφάρμοστες οδηγίες για την πραγματοποίηση σχολικών επισκέψεων-δράσεων, με εντολές για την κατανομή των τμημάτων στα νηπιαγωγεία. 

Παράλληλα, συνεχίζεται η προσπάθεια επιβολής της αξιολόγησης-κατηγοριοποίησης εκπαιδευτικών και σχολείων, η ένταση του αυταρχισμού, η -με κάθε τρόπο- αποδόμηση-εμπορευματοποίηση της εκπαίδευσης (βλ. κατάργηση σχολικών επιτροπών), η υποβάθμιση του σχολείου και η απαξίωση του εκπαιδευτικού. Ενώ η ακρίβεια, το υψηλό κόστος ζωής και οι χαμηλοί μισθοί έχουν κάνει πλέον την επιβίωσή μας εξαιρετικά δύσκολη. 

Μπροστά σε αυτήν την κατάσταση δεν έχουμε άλλη επιλογή από την ενεργητική αντίδρασή μας. Ενόψει και της Ολομέλειας Προέδρων που θα πραγματοποιηθεί στις 26 Σεπτεμβρίου, καλούμε σε μαζική συμμετοχή στην Έκτακτη Γενική Συνέλευση, ώστε ο σύλλογός μας να πάει με δικαίωμα ψήφου στην ολομέλεια και να συμβάλλει στη χάραξη ενός αγωνιστικού σχεδιασμού.
Όλοι και όλες στην Έκτακτη Γενική Συνέλευση του συλλόγου!
Τετάρτη 23 Σεπτεμβρίου, 
36ο Δημοτικό Σχολείο Πειραιά (Αλεξάνδρου 1 & Τζαβέλλα)

